b'\n_START_ARTICLE_\nGorohovaja-katu\n_START_PARAGRAPH_\nGorohovaja katu (\xd0\x93\xd0\xbe\xd1\x80\xd0\xbe\xd1\x85\xd0\xbe\xd0\xb2\xd0\xb0\xd1\x8f \xd1\x83\xd0\xbb\xd0\xb8\xd1\x86\xd0\xb0), suomennettuna Hernekatu, on yksi Pietarin keskustan p\xc3\xa4\xc3\xa4kaduista. Katu toimii rajana Keskustan ja Amiraliteetin piireille ja ylettyy Amiraliteetti prospektilta Pionerskaja aukiolle. Gorohovaja katu on yksi kolmesta Amiraliteetilta l\xc3\xa4htev\xc3\xa4st\xc3\xa4 kadusta \xe2\x80\x93 muut kaksi ovat Voznesensky ja Nevsky prospektit. Kadut suunnitteli kokonaisuudeksi arkkitehti Pyotr Jeropkin rakennettaessaan vasempaa puolta Nevan rannasta, joka oli osittain tuhoutunut vuosien 1736-1737 tulipalojen johdosta.\n_START_SECTION_\nHistoria\n_START_PARAGRAPH_\nKadun alkuper\xc3\xa4inen nimi oli Sredneja perspektiva (\xd0\xa1\xd1\x80\xd0\xb5\xd0\xb4\xd0\xbd\xd1\x8f\xd1\x8f \xd0\xbf\xd0\xb5\xd1\x80\xd1\x81\xd0\xbf\xd0\xb5\xd0\xba\xd1\x82\xd0\xb8\xd0\xb2\xd0\xb0), suomennettuna keskimm\xc3\xa4inen perspektiivi. 1700-luvun keskivaiheilta katu kantoi heti kolme nime\xc3\xa4: Toinen Amiraliteetin prospekti, Toinen Perspektiivikatu ja Amiraliteetinkatu. Nykyisen nimen katu sai vuoden 1756 j\xc3\xa4lkeen, jolloin kauppias Garrah (mik\xc3\xa4 kansan keskuudessa herne/herneit\xc3\xa4) rakensi kadulle kivitalon ja avasi putiikin._NEWLINE_Kaikille tuttu Rasputin asui Gorohovaja katu 64:ss\xc3\xa4 vuodesta 1914-1916. Kyseinen osoite on h\xc3\xa4nen parhaiten tuntema osoitteensa. Vuodesta 1918 Gorohovaja katu 2:ssa sijaitsee Yleisven\xc3\xa4l\xc3\xa4inen erityiskomissio vastavallankumousta ja sabotaasia vastaan (lyh. T\xc5\xa1eka), jonka johtoasemassa toimi Feliks Dzer\xc5\xbeinski. Samana vuonna kadun nimeksi vaihdettiin Komissaariseksi, ja vuonna 1927 Dzer\xc5\xbeinskin kaduksi. Alkuper\xc3\xa4isen nimen katu sai takaisin vasta vuonna 1991._NEWLINE_Neuvostoliiton aikaan tuumittiin Gorohovaja kadun laajentamista Pionerskaja aukion taakse, jonka seurauksena rakennettiin tarkalleen linjassa oleva Sofijskaja katu, sek\xc3\xa4 rakettiinn taloja Volkoskin prospektille (talot 2 ja 4) ja Salovan kadulle (talot 20, 22, 24). Kuitenkaan laajimpiin uudistuksiin ei p\xc3\xa4\xc3\xa4sty, vaan tuumimiset j\xc3\xa4iv\xc3\xa4t t\xc3\xa4h\xc3\xa4n.'